– Մինչ այժմ խոսեցինք հաղորդությանը պատրաստվելու ձախ կողմի մասին, այժմ խոսենք աջ կողմի մասին: Այո՛, այսօր շատ քրիստոնյաներ իրենց ետ են պահում հաղորդությունից`անարժան համարելով: Սա հաղորդությունից ետ կանգնելու աջակողմյան արգելքն է, որը ճիշտ չէ: Հաղորդությունը դեղ ու դարման է, առանց որի մեղքի պայքարը մղել չենք կարող: Այս կերպ վարվող քրիստոնյաներն ուզում են նախ մեղքի պայքարը մղել, նոր միայն մոտենալ հաղորդությանը: Այդպես չի լինում: Մենք պետք է պայքարենք մեղքի դեմ «արյուն թափելու աստիճան» եւ զուգահեռ սուրբ հաղորդություն ստանանք: Մնացած պակասը ս. հաղորդությունն է լրացնելու` օգնելով հաղթահարել մեղքը: